stanford-oval/wikipedia huggingface dataset:
עונת 2018/2019 בליג 1
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | פריז סן ז'רמן | 38 | 29 | 4 | 5 | 105 | 35 | 70+ | 91 | העפלה לשלב הבתים בליגת האלופות |
| 2 | ליל | 38 | 22 | 9 | 7 | 68 | 33 | 35+ | 75 | העפלה לשלב הבתים בליגת האלופות |
| 3 | ליון | 38 | 21 | 9 | 8 | 70 | 47 | 23+ | 72 | העפלה לשלב הבתים בליגת האלופות |
| 4 | סנט אטיין | 38 | 19 | 9 | 10 | 59 | 41 | 18+ | 66 | העפלה לשלב הבתים בליגה האירופית |
| 5 | מרסיי | 38 | 18 | 7 | 13 | 60 | 52 | 8+ | 61 |  |
| 6 | מונפלייה | 38 | 15 | 14 | 9 | 53 | 42 | 11+ | 59 |  |
| 7 | ניס | 38 | 15 | 11 | 12 | 30 | 35 | 5- | 56 |  |
| 8 | ריימס | 38 | 13 | 16 | 9 | 39 | 42 | 3- | 55 |  |
| 9 | נים | 38 | 15 | 8 | 15 | 57 | 58 | 1- | 53 |  |
| 10 | רן | 38 | 13 | 13 | 12 | 55 | 52 | 3+ | 52 | העפלה לשלב הבתים בליגה האירופית |
| 11 | שטרסבורג | 38 | 11 | 16 | 11 | 58 | 48 | 10+ | 49 | העפלה לשלב המוקדמות השני בליגה האירופית |
| 12 | נאנט | 38 | 13 | 9 | 16 | 48 | 48 | 0 | 48 |  |
| 13 | אנז'ה | 38 | 10 | 16 | 12 | 44 | 49 | 5- | 46 |  |
| 14 | בורדו | 38 | 10 | 11 | 17 | 34 | 42 | 8- | 41 |  |
| 15 | אמיין | 38 | 9 | 11 | 18 | 31 | 52 | 21- | 38 |  |
| 16 | טולוז | 38 | 8 | 14 | 16 | 35 | 57 | 12- | 38 |  |
| 17 | מונקו | 38 | 8 | 12 | 18 | 38 | 57 | 19- | 36 |  |
| 18 | דיז'ון | 38 | 9 | 7 | 22 | 31 | 60 | 29- | 34 | פלייאוף על הירידה לליג 2 |
| 19 | קן | 38 | 7 | 12 | 19 | 29 | 54 | 25- | 33 | ירידה לליג 2 |
| 20 | גנגאן | 38 | 5 | 12 | 21 | 28 | 68 | 40- | 27 | ירידה לליג 2 |
סטטיסטיקות > מלכי השערים

| מיקום | שחקן | קבוצה | שערים |
| --- | --- | --- | --- |
| 1 | צרפת קיליאן אמבפה | פריז סן ז'רמן | 33 |
| 2 | חוף השנהב ניקולא פפה | ליל | 22 |
| 3 | אורוגוואי אדינסון קבאני | פריז סן ז'רמן | 18 |
| 4 | צרפת פלוריאן תובאן | מרסיי | 16 |
| 5 | צרפת מוסא דמבלה | ליון | 15 |
| 5 | קולומביה רדמאל פלקאו | מונקו | 15 |
| 5 | ברזיל ניימאר | פריז סן ז'רמן | 15 |
| 8 | אלג'יריה אנדי דילור | מונפלייה | 14 |
| 9 | צרפת ז'ונתן במבה | ליל | 13 |
| 9 | תוניסיה והבי ח'זרי | סנט אטיין | 13 |
סטטיסטיקות > מלכי הבישולים

| מיקום | שחקן | קבוצה | בישולים |
| --- | --- | --- | --- |
| 1 | צרפת טז'י סבנייה | נים | 13 |
| 2 | ארגנטינה אנחל די מריה | פריז סן ז'רמן | 11 |
| 2 | חוף השנהב ניקולא פפה | ליל | 11 |
| 4 | הולנד ממפיס דפאי | ליון | 9 |
| 4 | צרפת ז'ונתן איקונה | ליל | 9 |
| 4 | צרפת קני לאלה | שטרסבורג | 9 |
| 7 | גרמניה יוליאן דראקסלר | פריז סן ז'רמן | 8 |
| 7 | ארגנטינה לוקאס אוקאמפוס | מרסיי | 8 |
| 7 | פורטוגל פדרו רבוצ'ו | גנגאן | 8 |
| 7 | צרפת פלוריאן תובאן | מרסיי | 8 |
הערות שוליים

↑  Classement - {0}, Ligue1 (בצרפתית)
↑  French Ligue 1 Scoring Stats 2018-19, ESPN (באנגלית)
| עונות בליגה הלאומית של צרפת ובליג 1 |
| --- | --- | --- |
| ליגה לאומית | 1932/1933 • 1933/1934 • 1934/1935 • 1935/1936 • 1936/1937 • 1937/1938 • 1938/1939 • 1945/1946 • 1946/1947 • 1947/1948 • 1948/1949 • 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 |  |
| Division 1 | 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 |  |
| ליג 1 | 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
קיליאן אמבפה מלך השערים (במדי נבחרת צרפת 2018)
ספר קניין

| --- | --- |

 מידע כללי
 מאת:  רמב"ם
 סדרה
 סדרת ספרים:  משנה תורה
 ספר קודם:  ספר נזיקין
 הספר הבא:  ספר משפטים
 קישורים חיצוניים
 היברובוקס:  58966
 
ספר קניין הוא הספר השנים עשר בסדרת ספריו ההלכתיים של הרמב"ם משנה תורה. הספר עוסק בדרכי הקניין במשפט העברי: בנכסיו של האדם, בצבירת הרכוש ודרכי הקניין במכירה, בזכייה מההפקר ובזכייה במתנה, ביחסי שכנים, בדיני שליחות ושותפות, ולבסוף בהלכות עבדים.
הרמב"ם מגדיר את תוכן הספר: "ספר שנים עשר - אכלול בו מצוות מכירה וקנייה, וקראתי שם ספר זה ספר קניין".
מבנה הספר ותוכנו > הפסוק הפותח את הספר

כדרכו בספרי משנה תורה פותח הרמב"ם גם את ספר קניין בפסוק. הפסוק איתו בוחר הרמב"ם לפתוח את הספר הוא פסוק מספר משלי: "רֵאשִׁית חָכְמָה קְנֵה חָכְמָה, וּבְכָל קִנְיָנְךָ קְנֵה בִינָה".
הפסוק נאמר על ידי שלמה המלך והוא מבטא את הקניין האמיתי, קניין של חכמה ובינה ולא של עצים ואבנים. בבחירת הרמב"ם את פסוק זה כפותח לספר קניין הוא בא לסייג את האדם ממרדף אחרי העצים והאבנים, ואומר לו לך ועסוק בקניין האמיתי קניין חכמה וקניין בינה.
מבנה הספר ותוכנו > הנושאים הכלולים בספר

הלכות מכירה.
הלכות זכייה ומתנה.
הלכות שכנים.
הלכות שלוחין ושותפין.
הלכות עבדים.
מבנה הספר ותוכנו > המצוות הכלולות בספר

בספר קניין נכללו 18 מצוות מתוך התרי"ג מצוות מתוכם, 6 מצוות עשה ו-12 מצוות לא תעשה.
חלוקת המצוות לפי סדר ההלכות:
הלכות מכירה - נכללו בו 5 מצוות, מתוכם מצוַות עשה אחת ו-4 מצוות לא תעשה: (א) דין מקח וממכר. (ב) שלא יוֹנה במקח וממכר. (ג) שלא יוֹנה בדברים. (ד) שלא יוֹנה גר צדק בממונו. (ה) שלא יוֹנהו בדברים.
הלכות עבדים - נכללו בו 13 מצוות, מתוכם, 5 מצוות עשה ו-8 מצוות לא תעשה: (א) דין קנין עבד עברי. (ב) שלא ימכר ממכרת עבד. (ג) שלא יעבידנו בפרך. (ד) שלא נניח גר תושב לרדות בו בפרך. (ה) שלא נעבוד בו עבודת עבד. (ו) להעניק לו בצאתו חופשי. (ז) שלא יצא ריקם. (ח) לפדות אמה עבריה. (ט) ליעדה. (י) שלא תִמכר. (יא) לעבוד בעבד כנעני לעולם, אלא אם כן הפיל לו אדוניו אחד מראשי אבריו. (יב) שלא להסגיר עבד שברח מחוצה לארץ לארץ ישראל. (יג) שלא להונות עבד זה הניצָל אלינו.
בהלכות זכייה ומתנה, שכנים, שלוחין ושותפין לא נכללו מצוות, אך הרמב"ם בהקדמתו למשנה תורה מבאר את תוכן ענינם:
הלכות זכייה ומתנה - עניין אלו ההלכות לידע דין זוכה מן ההפקר: היאך יקנה ובמה יקנה; ודין נותן מתנה ומקבל; ואיזו מתנה חוזרת, ואיזו אינה חוזרת.
הלכות שכנים - עניין אלו ההלכות לידע דין חילוק הקרקעות בין השותפין, והרחקת נזק כל אחד מהן משכנו ומבעל המצר שלו, ודין בעל המצר.
הלכות שלוחין ושותפין - עניין אלו ההלכות לידע דין שלוחו של אדם ושותפו, ומשפטיהן במקחן וממכרן, ובהפסדן ושכרן.
מבנה הספר ותוכנו > פסקים ייחודיים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פרשני הספר

נושאי כלי הרמב"ם:
מגיד משנה
כסף משנה
לחם משנה
משנה למלך
מגדל עוז
הגהות מיימוניות
אחרונים:
אור שמח - הרב מאיר שמחה הכהן.
אבן האזל - הרב איסר זלמן מלצר.
מהדורות מבוארות:
רמב"ם הערוך - יעקב בן ציון בלומינג.
משנה תורה המבואר - מפעל משנה תורה.
משנה תורה להרמב"ם המבואר - הרב עדין אבן ישראל (שטיינזלץ).
הערות שוליים

↑  בהקדמתו למשנה תורה.
↑  פרק ד, פסוק ז
↑  הרמב"ם מרחיב בביאור סייג זה בהקדמה לפירוש המשנה ובספרו מורה הנבוכים.
| כתבי הרמב"ם - רבי משה בן מימון |
| --- | --- | --- |
| כתבים הלכתיים | פירוש המשנה • ספר המצוות • תשובות הרמב"ם • משנה תורה: ספר המדע • ספר אהבה • ספר זמנים • ספר נשים • ספר קדושה • ספר הפלאה • ספר זרעים • ספר עבודה • ספר קרבנות • ספר טהרה • ספר נזיקין • ספר קניין • ספר משפטים • ספר שופטים |  |
| כתבים פילוסופיים | מילות הגיון • מורה הנבוכים |  |
| הקדמות לפירוש המשנה | הקדמה לפירוש המשנה • הקדמה לפרק חלק • הקדמה למסכת אבות - "שמונה פרקים" |  |
| איגרות | איגרת השמד • איגרת תימן • איגרת תחיית המתים |  |
| כתבים רפואיים | פרקי משה • קיצורי גלינוס • על שמות הרפואות • תשובות רפואיות • ספר הסמים וההישמרות מפני הסממנים הקטלניים |  |
| --- | --- |
בקרת זהויות :  NLI: 987007420635005171  VIAF: 185010328   WorldCat (עם VIAF): 185010328
על-ענק

על-ענקים הם מהכוכבים המסיביים ביותר, בעלי הרדיוס הגדול ביותר והמאירים ביותר. בדיאגרמת הרצשפרונג-ראסל הם נמצאים בקצה העליון של הדיאגרמה (בהירות מדרגה Ia או Ib) והם בעלי בהירות מוחלטת מדרגה 5- ועד ל 12-. הכוכבים הבהירים ביותר מביניהם נקראים לפעמים גם היפר-ענקים (דרגת בהירות 0).
לעל-ענקים יש מסה גדולה מ-10 מסות שמש שיכולה להגיע גם ל-70 מסות שמש. הרדיוס שלהם משתנה בין עשרות רדיוסי שמש ועד למעל 1,000 רדיוסי שמש ועוצמת ההארה שלהם נעה בין פי עשרות אלפים לפי מאות אלפים מעוצמת הארתה של השמש. ככל שרדיוסם של העל-ענקים גדל, טמפרטורת פני השטח שלהם יורדת, כך שעל-ענקים בעלי רדיוס גדול במיוחד הם תמיד על-ענקים אדומים או כתומים בעוד שאלו בעלי רדיוסים קטנים יותר עשויים להיות גם צהובים, לבנים או כחולים.
בשל המסה הגדולה, תוחלת החיים של על-ענקים היא קצרה יחסית - בין מאות-אלפי שנים לעשרות-מיליוני שנים בלבד. הם נצפים בעיקר במקומות בהם נוצרים כוכבים חדשים כמו הזרועות של גלקסיות ספירליות או בגלקסיות לא סדורות וכן בצבירים פתוחים ופחות מכך באזור המרכז של גלקסיות ספירליות. נדיר למצוא אותם באזורים של כוכבים זקנים כמו צבירים כדוריים או בגלקסיות אליפטיות. העל-ענקים בעלי מסה נמוכה יחסית (עד 12 מסות שמש) עשויים להפוך בסוף חייהם לננסים לבנים של חמצן וניאון, אך בדרך כלל על-ענקים מסיימים את חייהם בסופרנובה. בעבר שיערו שרק על-ענקים אדומים יכולים ליצור סופרנובות, אך סופרנובה 1987A נוצרה דווקא מעל-ענק כחול.
נראה שעל-ענקים אדומים הופכים לעיתים לעל-ענקים כחולים בשל האטה מסוימת בתהליכי ההיתוך הגרעיני שמביאה לכיווצם ולצמצום משמעותי בשטח הפנים שלהם תוך ירידה מתונה יותר בקצב פליטת האנרגיה, כך שטמפרטורת פני השטח עולה באופן משמעותי. אם תהליכי ההיתוך מואצים שוב בשל העלייה בצפיפות הגז, הכוכב חוזר להיות על-ענק אדום ותהליך זה עשוי לחזור מספר פעמים. בזמן המעבר בין על-ענק אדום ועל-ענק כחול, עובר הכוכב דרך הסוגים הספקטרליים שביניהם ולמשך פרק זמן של עשרות אלפי שנים או אף מאות אלפי שנים הכוכב יכול להיות על-ענק לבן או צהוב.
דוגמאות לעל-ענקים:
ביטלג'וז הוא על-ענק אדום
דלתא בקפאוס הוא על-ענק צהוב
דנב הוא על-ענק לבן
ריג'ל הוא על-ענק כחול
סינדית

| --- | --- |

 מדינות:  פקיסטן, הודו בנוסף מיעוט דוברים במדינות הבאות: אפגניסטן, הונג קונג, איחוד האמירויות הערביות, עומאן, סינגפור, הפיליפינים,  בריטניה וארצות הברית
 אזורים:  המזרח התיכון, מרכז אסיה
 דוברים:  כ-54,300,000
 שפת אם:  כ-21,300,000
 כתב:  כתב ערבי, דוונגארי
 משפחה:  הודו-אירופית הודו-איראנית הודו-ארית צפון-מערבית סינדיות סינדית
 לאום:  הודו, פקיסטן
 מוסד:  איננה מפוקחת
 קוד שפה:  sd 
 קוד ISO 639-1:  sd 
 קוד ISO 639-2:  snd 
 קוד ISO 639-3:  snd 
 ראו גם:  שפה • כתב • רשימת שפות
 
סינדית (ערבית: سنڌي; דוונגארי: सिन्धी; אנגלית: Sindhi) היא השפה הרשמית הראשונה במחוז סינד בפקיסטן והשפה הרשמית השנייה במחוז בלוצ'יסטן בפקיסטן. כמו כן היא מדוברת במחוז פנג'אב ובאזור הצפון־מערבי של פקיסטן ובאזורים שונים בהודו, בעיקר במדינת מהאראשטרה אך גם במדינות גוג'ראט, ראג'אסטאן ומאדהיה פרדש.
השפה משתייכת לענף השפות ההודו-אריות מקבוצת השפות ההודו-איראניות במשפחת השפות ההודו-אירופיות ומדוברת בקרב כ-41 מיליון איש בפקיסטן וכ-12 מיליון איש בהודו וכמו כן בקרב כ-1.3 מיליון איש בפזורה הסינדית בעולם בעיקר באזורי המפרץ הפרסי, מזרח אסיה, בריטניה וארצות הברית.
סינדית נכתבה במקור בכתב דוונגארי, אולם ברבות השנים, כשרוב הסינדים (אנ') כבר היו מוסלמים, הפך הכתב הערבי לרווח יותר בפקיסטן. בהודו הכתב המקובל לשפה זו הוא דוונגארי, אך כתב זה לא הוטמע באופן מוחלט, ולכן גם הכתב הערבי מקובל שם. האותיות המשמשות לכתיבה ערבית בסינדית הן האותיות של האלפבית הערבי־פרסי.
הגיית השפה וכתיבתה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
|  | סדקי | סדקי | וילוני | וילוני | (מכתשי ־)חכי | (מכתשי ־)חכי | כפוף | כפוף | מכתשי /שִנִּי | מכתשי /שִנִּי | שפתי (־שִנִּי) | שפתי (־שִנִּי) |
| אפי |  |  | ŋ |  | ɲ |  | ɳ̺ʱ |  | nʱ |  | mʱ |  |
| סותם |  |  | gʱ | kʰ | ʥ̻ʱ | ʨ̻ʰ | ɖ̺ʱ | ʈ̺ʰ | d̪ʱ | t̪ʰ | bʱ | pʰ |
| מחוכך |  |  |  |  | ʥ̻ʱ | ʨ̻ʰ |  |  |  |  |  |  |
| חוכך |  | h | ɣ | x |  | ɕ |  | ʂ | z | s | ʋ |  |
| מקורב (צדי) |  |  |  |  | j |  |  |  |  |  | ʋ |  |
| מקורב (צדי) |  |  |  |  |  |  |  |  | l̪ʱ |  |  |  |
| מקיש |  |  |  |  |  |  | ɽʱ |  | ɾ |  |  |  |
| מפונם |  |  | ɠ |  | ʄ~jˀ |  | ‏ ᶑ ‏ ‏ ~ ‏ ‏ ‏ ɗ | ‏ ᶑ ‏ ‏ ~ ‏ ‏ ‏ ɗ | ‏ ᶑ ‏ ‏ ~ ‏ ‏ ‏ ɗ | ‏ ᶑ ‏ ‏ ~ ‏ ‏ ‏ ɗ | ɓ |  |
* תוספת פונמה בהתאמה לסטנדרט
תנועות בסינדית
עטלפון אירופי

| עטלפון אירופי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: עטלפים קטנים
משפחה:: נשפוניים
סוג:: עטלפון
מין:: עטלפון אירופי
שם מדעי
 Pipistrellus pipistrellus ‏שרבר, 1774
תחום תפוצה


בתעופה לילית בצרפת
עטלפון אירופי (שם מדעי: Pipistrellus pipistrellus) הוא מין של עטלף ממשפחת העטלפונים הנשפוניים, הניזון מפרפרי עש ומזבובים קטנים. הוא שוקל כארבעה גרמים, ומתגורר בנקיקים או בבניינים, בחורים שבצוקים או בעצים, ובמערות.
תיאור המין

עטלפון אירופי הוא מין עטלף קטן יחסית: אורכו כ-30 מ"מ, משקלו כארבעה גרמים ומראה פרוותו אחיד - גוני חום-כתמתם. העטלפון האירופי נחלק לשני מינים, הנבדלים ביניהם במבנה הקולות ובממצאים הגנטיים.
בשנת 1999 התברר כי תחת השם "עטלפון אירופי" כלולים שני מינים שונים, ולכן באירופה הם הופרדו לשניים:
עטלפון אירופי (שם מדעי: Pipistrellus pipistrellus) - תדירות השיא היא כ-45 קילוהרץ
עטלפון פיגמאוס (שם מדעי: Pipistrellus pygmaeus) - תדירות השיא מעל כ-50 קילוהרץ.
תנאי מחיה

סביבת מחייתו של העטלפון האירופי מתפרשת על מקומות מגוונים: שולי יער, שדרות עצים, סדקים בעצים גדולים סמוך למים, חוות, גנים, כפרים ואף אזורים עירוניים. בחורף הוא לן בדרך כלל בבניינים או בסדקים או במערות, בהתאם לזמן הרבייה. העטלפון אינו נוהג לנדוד ממקום למקום, אך נצפו תזוזות של מושבות עקב עיור. הוא ניזון מפרפר העש ומזבובים קטנים.
עונת הקיץ היא תקופת הרבייה של העטלפון האירופי, החי במושבות של 25–50 יחידים. יחד עם זאת, נצפו מושבות של כ-200 יחידים.
תפוצה

העטלפון האירופי הוא אחד המינים הנפוצים והשכיחים ביותר. הוא מצוי באזורים נרחבים, כגון: האזור הפלארקטי המערבי (אירופה, המזרח התיכון), צפון מערב אפריקה, מרכז אסיה ומזרחה.
באירופה מוגדר המין בקטגוריית סיכון: ניכרת התמעטות במספרם של העטלפונים בחלק מהארצות באירופה, כמו סרביה ורוסיה. יחד עם זאת, בבריטניה מספרם יציב.
ישראל שוכנת בגבול הדרומי של תחום התפוצה של העטלפון האירופי. העטלפון מצוי בעיקר בגליל העליון, בעמק החוּלה ובחרמון, אך גם באתרים אחדים באזור יהודה ואף במרכז הארץ.
סיכונים ופתרונות

העטלפון הוא חיה המוגנת תחת חוקים בינלאומיים, ברוב המדינות שבהן הוא מצוי.
גורמים המהווים סיכון קיומי לעטלפון האירופי: שימוש בקוטלי חרקים בשטחים חקלאיים לצד כריתת עצי צפצפה גדולים סמוך למקורות מים, וכן הריסת מבנים - כיוון שהמושבות שלו ממוקמות בחלקן בבנייני מגורים.
צעדים להפחתם הסיכונים: הגנה על קבוצות של עצים גדולים (צפצפות, אקליפטוס) ליד מים כדי לשמר את סביבת המחיה של העטלפון, שמירה על מקווי מים נקיים והפחתת כמות קוטלי חרקים בשימוש חקלאי.
הערות שוליים

↑  עטלפון אירופי באתר הרשימה האדומה של IUCN
1 2 3  "עטלפון אירופי". מן השדה. 2014-07-10. נבדק ב-2018-05-07.
1 2 3 4  החברה להגנת הטבע - עֲטַלֵּפוֹן אֵירוֹפִּי*, באתר www.teva.org.il
1 2 3  Pipistrellus pipistrellus (Common Pipistrelle), www.iucnredlist.org
| יונקים בארץ ישראל  |
| --- | --- | --- |
| טורפים בישראל | גירית הדבש • גירית קוואקזית • דלק הסלעים • חמוס השלגים • סמור משויש • לוטרה אירופית • זאב מצוי • זאב זהוב אפריקאי • תן זהוב • שועל החולות • שועל מצוי • שועל צוקים • כלב ים נזירי מצוי • נמייה מצויה • צבוע מפוספס • חתול חולות • חתול ביצות • חתול בר • קרקל • נמר |  |
| אוכלי חרקים בישראל | חדף הרמון • חדף זעיר • חדף לבן-שיניים • חדף קטן • קיפוד מצוי • קיפוד המדבר • קיפוד חולות מצוי |  |
| לווייתנאים בישראל | גרמפוס אפור • דולפין מצוי קצר-חוטם • דולפינן מצוי • דולפינן אנקולי • עבשן קטלני • סטנלה מפוספסת • סטנו תלום שן • זיפיוס חלול-חרטום • ראשתן גדול-ראש • לווייתן מצוי • לווייתן גוץ |  |
| פרסתנים בישראל | ערוד • פרא • חזיר בר • אייל הכרמל • יחמור פרסי • יעל נובי • צבי הנגב • צבי מצוי • ראם לבן |  |
| מכרסמים בישראל | סנאי זהוב • יערון גדול • יערון חרמוני • יערון קטן • יערון צהוב-צוואר • חולדה מצויה • חולדת חוף • עכבר מצוי • עכבר מקדוני • קוצן מצוי • קוצן זהוב • נסוקיה • גרביל החולות • גרביל החוף • גרביל דרומי • גרביל זעיר • גרביל הערבה • גרביל סלעים • יפה זנב • מריון מצוי • מריון חולות • מריון המדבר • מריון לובי • פסמון • חולד ארץ ישראלי • בר אוגר מצוי • נברן השדה • נברן השלג • ירבוע מצוי • ירבוע גדול • נמנמן סלעים • נמנמן העצים • דורבן מצוי • נוטריה |  |
| עטלפים בישראל | עטלף פירות מצוי • יזנוב גדול • יזנוב קטן • אשמן מצוי • אשמן מצרי • לילן מצרי • פרסף גדול • פרסף הנגב • פרסף מצוי • פרסף בהיר • פרסף חיוור • פרסף גמדי • פרספון מצוי • נשפון גדול • נשפון מצוי • נשפון דק-אוזן • נשפון הגדות • נשפון פגום-אוז • כנפן מצוי • אוזנן הנגב • אוזנן החרמון • אודנן • עטלפון לבן-שוליים • עטלפון בודנהיימר • עטלפון ריפל • עטלפון אריאל • עטלפון אירופי • עטלפון סאבי • אפלול מצוי • אפלול הנגב • בלומף שחור • רמשן לילי • אשף מצוי |  |
| יונקים נוספים | שפן סלעים • ארנבת מצויה • תחש המשכן |  |
  
| --- | --- |
בקרת זהויות :  NKC: ph569168
סיהאנוקוויל

| --- | --- |

תמונת מונטז' של סיהאנוקוויל
 מדינה:  קמבודיה קמבודיה
 מחוז:  סיהאנוקוויל
 תאריך ייסוד:  1964
 על שם:  נורודום סיהאנוק, מלך קמבודיה 
 שטח:  80 קמ"ר
 גובה:  15 מטרים
 אוכלוסייה:  ‏
  ‑ בעיר:  71,082 (2019)
  ‑ צפיפות:  834 נפש לקמ"ר (2008)
 קואורדינטות:  10°23′N 103°18′E﻿ / ﻿10.38°N 103.30°E﻿ / 10.38; 103.30
 אזור זמן:  UTC +7
  מפת מיקום  מפה מפורטת   (למפת קמבודיה מוגדלת) פנום פן סריי סיסופון באטאמבאנג סיאם ריפ קמפונג צ'אם קמפוט קמפונג צ'נאנג וייטנאם לאוס תאילנד מפרץ תאילנד  מפרץ טונקין סיהאנוקוויל(למפת קמבודיה רגילה) פנום פן סריי סיסופון באטאמבאנג סיאם ריפ קמפונג צ'אם קמפוט קמפונג צ'נאנג וייטנאם לאוס תאילנד מפרץ תאילנד  מפרץ טונקין סיהאנוקוויל  he tabBackground:;tabBorder:#aaa;defaultTab:0;
 
סִיהַאנוּקְוִיל (בקמרית: ក្រុងព្រះសីហនុ‏, Krong Preah Sihanouk) היא עיר חוף בקמבודיה ובירת מחוז סיהאנוקוויל, השוכנת בקצהו של חצי אי בדרום-מערב המדינה לחופי מפרץ תאילנד.
גאוגרפיה

סיהאנוקוויל מוקפת כמעט ללא הפרעה בשרשרת חופים לאורך כל קו החוף ועל החוף וביצות הגובלות בפארק הלאומי במזרח. סמוך לעיר מספר איים מיושבים בדלילות, שבמאה ה-21 החלו להוות יעד לתרמילאות הודות לפיתוח מתון.
נכון ל-2008 מנתה העיר, אשר נקראה לכבודו של המלך לשעבר נורודום סיהאנוק, כ-89,800 בני אדם מתוכם כ-66,700 במרחב האורבני שלה. זוהי עיר צעירה יחסית, אשר התפתחה במקביל להקמת נמל סיהאנוקוויל האוטונומי, אשר החלה ביוני 1955 כפתח לסחר ימי בינלאומי בלתי מוגבל. זהו נמל הנמל המים העמוקים היחיד בקמבודיה והוא כולל מסוף שמנים ומחצבים ומתקני תובלה לוגיסטיים. כתוצאה מכך, הפכה העיר למרכז לאומי מוביל של מסחר, תחבורה, וייצור.
שפע החופים של סיהאנוקוויל והאיים המקיפים אותה הפכו אותה הכל מסוף המאה העשרים ליעד לאומי ובינלאומי של קיט ונופש עלייה מתמדת של מבקרים.
הודות לגיוון הכלכלי, ליופייה הטבעי ולפוטנציאל התיירותי שלה, עולה בהתמדה מספר תושבי החוץ הקבועים והעונתיים והפכו אותה לאחד המרכזים הרב-תרבותיים והדינמיים בקמבודיה. עם זאת ענף התיירות בסיהאנוקוויל נותר זניח בהשוואה לתאילנד הסמוכה.
על אף היותה של העיר יעד תיירותי, העיר סובלת מתשתית רעועה ומקוטעת מאוד ולא מרשימה מבחינה ארכיטקטונית. בעיות התשתית ניכרות בעיקר בהקשר למים, אספקת חשמל, מתקני בריאות ברמה בינלאומית, כבישים ועוד.
סיהאנוקוויל סובלת גם מבעיות של פשיעה וביטחון אישי, ועומדת תכופות במרכזן של פרשיות של פשיעה מאורגנת, פשיעה זוטא ושחיתות.
בשנת 2017, נחתם הסכם על הקמת אזור כלכלי מיוחד בין קמבודיה לסין. הסינים העבירו מאות מפעלים לאזור הכלכלי והיא הייתה חלק מהאזור. נמל המים העמוקים וסמיכותה של העיר לאיים הנתונים במחלוקת בין מדינות באזור בים סין הדרומי הפכו אותה לנקודה אסטרטגית במסלול הסחר הסיני במסגרת יוזמת החגורה והדרך. במסגרתה, השקיעו הסינים בקמבודיה מיליארדי דולרים בתחנות כוח, שדות תעופה ואוטוסטרדות אשר חיברו את הערים המרכזיות של המדינה לסיהאנוקוויל.
הגיעו גם יזמים סינים שפתחו בתי קזינו והימורים רבים, מה שהפך אותה ליעד למהמרים. הבניה לגובה הפכה לנפוצה. חל זינוק בגודל האוכלוסייה הסינית ורובם המוחלט של עסקי התיירות היו בבעלות סינית . העיר סבלה מבעיות בתשתיות.
הערות שוליים

↑  Philpotts, Robert (במרץ 2006). A Port for Independence. England: Blackwater Books. p. 18. {{cite book}}:  (עזרה)
↑  "Economic Corridors and Industrial Estates, Ports and Alternative Roads in Cambodia" (PDF). IDE-JETRO. אורכב מ-המקור (PDF) ב-2015-06-16. נבדק ב-18 באפריל 2015. {{cite web}}:  (עזרה)
↑  "Cambodia Re-emerges". The New York Times. 19 באוקטובר 2003. נבדק ב-19 במאי 2016. {{cite web}}:  (עזרה)
↑  "Kompong Som". Sandbox Networks, Inc. נבדק ב-6 ביוני 2016. {{cite web}}:  (עזרה)
↑  "The rise of Sihanoukville". The Phnom Penh Post. 21 במרץ 2013. נבדק ב-18 באפריל 2015. {{cite web}}:  (עזרה)
↑  "Sar Kheng Orders End to Illegal Fishing Off Coast". templenews org. 8 בספטמבר 2015. נבדק ב-29 בדצמבר 2015. {{cite web}}:  (עזרה)
↑  "East Asia Ports in their Urban Context" (PDF). Open Knowledge Repository. 1 בינואר 2003. נבדק ב-18 באפריל 2015. {{cite web}}:  (עזרה)
↑  "Officials Unable to Explain Mystery Ships". The Cambodia Daily. 6 בנובמבר 2015. נבדק ב-6 בנובמבר 2015. {{cite web}}:  (עזרה)
↑  "Sure, Sihanoukville would never win first prize in a pretty-town competition..." Lonely Planet. נבדק ב-25 ביוני 2016. {{cite web}}:  (עזרה)
↑  "No Power Leads to No Water in Sihanoukville". The Cambodia Daily. 2 באפריל 2013. נבדק ב-18 באפריל 2015. {{cite web}}:  (עזרה)
↑  Laurenson, Jack. "Embassies Warn of Rise in Coastal Crime". Khmer Times | News Portal Cambodia |. נבדק ב-2017-06-20.
↑  "Rapes & Assaults Against Tourists Tarnish Sihanoukville's Charm". AEC News Today (באנגלית אמריקאית). 2015-08-11. נבדק ב-2017-06-20.
↑   יעל עינב, הסינים השתלטו: הטרגדיה של עיירת הנופש בקמבודיה, באתר TheMarker‏, 18 באוקטובר 2019
↑  אופיר דור, מיליארדי הדולרים שקנו לסינים את קמבודיה, באתר כלכליסט, 11 באוקטובר 2019
| --- | --- |
בקרת זהויות :  NLI: 987007565039905171  BNE: XX5628111  LCCN: n89110425  VIAF: 5652147373426141580004   WorldCat (עם VIAF): 5652147373426141580004
סוני וימס

| --- | --- |

וימס במדי אנאדולו אפס
 לידה:  8 ביולי 1986 (בן 38) וסט ממפיס שבארצות הברית
 עמדה:  קלע/סמול פורוורד
 גובה:  1.98 מטר
 מכללה:  אוניברסיטת ארקנסו
 דראפט:  בחירה מספר 39, 2008 שיקגו בולס
 קבוצות כשחקן
 2008 - 2009   2008 - 2009   2009 - 2011   2011 - 2012   2012 - 2015   2015 - 2016   2016   2016 - 2017   2017 - 2018 2018:  דנוור נאגטס   ← קולורדו 14'   טורונטו ראפטורס   ז'לגיריס קובנה   צסק"א מוסקבה   פיניקס סאנס   פילדלפיה 76'   מכבי תל אביב   ז'ג'יאנג גולדן בולס אנאדולו אפס
 הישגים כשחקן
 חמישיית העונה ביורוליג (2014)
קלארנס "סוני" וימס (באנגלית: Clarence "Sonny" Weems; נולד ב-8 ביולי 1986 בווסט ממפיס שבארקנסו) הוא כדורסלן אמריקאי המשחק בעמדות הקלע והסמול פורוורד. וימס נבחר על ידי קבוצת שיקגו בולס ב-2008 בדראפט ה-NBA ומיד אחר כך עבר בטרייד לקבוצת דנוור נאגטס.
קריירה > תיכון וליגת המכללות

וימס שיחק כדורסל בתיכון וסט ממפיס, שם הוביל את קבוצתו לאליפות ארצית. וימס גם היה קופץ לגובה. בקריירת התיכונים של וימס, הממוצע שלו היה 20 נקודות ו-14 ריבאונדים למשחק. לאחר התיכון, וימס נרשם למכללה המשתייכת לאוניברסיטת ארקנסו - פורט סמית'. וימס הוביל את המכללה לאליפות ההתאחדות האתלטית למכללות (NJCAA) בשנת 2006.
ב-2006 עבר לאוניברסיטת ארקנסו בפאייטוויל. בעונתו הראשונה השיג ממוצע של 11.8 נקודות למשחק. הוא עזר לארקנסו להעפיל בפעם השנייה ברציפות אל טורניר אליפות המכללות בכדורסל, בו הפסידו לאוניברסיטת דרום קליפורניה בסיבוב הראשון.
בעונה שלאחר מכן שיחק וימס תחת המאמן ג'ון פלפריי. הוא השיג ממוצע של 15.0 נקודות, 4.5 ריבאונדים ו-2.6 אסיסטים למשחק. וימס הוביל את ארקנסו אל ניצחון בסיבוב הראשון בכדורסל המכללות מזה תשע שנים עם ניצחון על אוניברסיטת אינדיאנה. וימס סיים את המשחק עם 31 נקודות. בסיבוב השני הודחה הקבוצה. וימס ניצח בתחרות ההטבעות שנערכה במהלך הפיינל פור של הטורניר.
קריירה > NBA

וימס נבחר בבחירה ה-39 של דראפט ה-NBA ‏2008 על ידי קבוצת שיקגו בולס, אבל עבר מידית אל דנוור נאגטס בתמורה לבחירה בסיבוב השני של דראפט ה-NBA ‏2009. ב-10 בדצמבר 2008, הנאגטס, שם עדיין לא שיחק עקב ניתוח, העבירה אותו אל קבוצת הבת שלה קולורדו 14' בליגת הפיתוח של ה-NBA. בליגת הפיתוח רשם ממוצע של 18.0 נקודות, 4.8 ריבאונדים ו-2.3 אסיסטים ב-10 משחקים. ב-14 בדצמבר, וימס הוביל את קבוצתו עם 20 נקודות בניצחון ביתי 108–129 על רינו. עוד הופעות ראויות לציון של וימס כוללות 24 נקודות במשחק מותח נגד הסיוקס שנגמר בהפסד 98–99, מאמץ של 26 נקודות בהפסד 104–111 לטולסה, 25 נקודות בניצחון 95–99 על טולסה ו-24 נקודות ו-10 ריבאונדים בניצחון קבוצתו 120–131 על פורט ווין. ב-6 בינואר 2009 הוחזר לקבוצת ה-NBA דנוור נאגטס. בהופעת הבכורה שלו עם הנאגטס ב-17 בינואר 2009, וימס קלע 4 נקודות כאשר הוחלף באנתוני קרטר ל-3:31 הדקות האחרונות בהפסד 88–106 לאורלנדו מג'יק.
ב-31 ביולי 2009, הוחלף יחד עם וולטר שארפ וסידורים כספיים עבור מאליק אלן מהמילווקי באקס. כשבועיים לאחר מכן, ב-18 באוגוסט 2009, עבר וימס לטורונטו ראפטורס יחד עם אמיר ג'ונסון בתמורה ל-קרלוס דלפינו ורוקו אוקיץ'. ב-7 באפריל 2010, וימס הוצב בחמישייה הפותחת של הראפטרס וקלע שיא קריירה ב-NBA עם 21 נקודות כאשר הוביל את רשימת הקולעים במשחק, אך הראפטורס הפסידו במשחק לבוסטון סלטיקס. שיא הקריירה הנוכחי שלו בליגת ה-NBA היה ב-17 בנובמבר 2010 נגד פילדלפיה 76' כאשר קלע 25 נקודות.